<classify> ANDREW MSECHU-Dar es Salaam KAMISHNA wa Idara ya Ustawi wa Jamii katika Wizara ya Afya, Maendeleoya Jamii, Jinsia, Wazee na Watoto, Dk. Naftali Ngondi, amesema wanaendeleakufuatilia taarifa za kijana Baraka Nkoko 21 aliyefungwa jela maisha ilikuangalia namna ya kufuata utaratibu wa kisheria katika suala lake. Nkoko alihukumiwa kifungo cha maisha jela Februari mwaka huu, baada yakutiwa hatiani na wenzake saba, kwa kosa la kuchoma moto Kituo cha Polisi Bunju,Wilaya ya Kinondoni, Dar es Salaam Julai 2015. Akizungumza na MTANZANIA kwa njia ya simu jana, Dk. Ngondi alisematayari ameshaagiza wanasheria kufuatilia kwa undani mwenendo wa kukamatwa kwakena mwenendo wa mahakamani hadi hukumu ili kuona namna ya kuchukua hatua. Kama mlivyoona, huyu kijana alihukumiwa Februari mwaka huu. Kabla yakuhukumiwa alikamatwa na kukaa mahabusu kwa karibu miaka minne, lakiniinaonesha alipokuwa akikamatwa alikuwa na miaka 17, kwa maana hiyo alikuwamtoto. Haya ni mazingira ya kuangaliwa upya katika suala hili, alisema. Dk. Ngondi alisema kwa sasa tayari wameshapata maagizo kutokawizarani na wameshaagiza wanasheria kulifanyia kazi kwa kuomba nyaraka za kesina hukumu na kufanya mapitio ya maeneo ambayo haki ilikiukwa. Alisema hatua nyingine zinaendelea kwa sasa na wataendelea kufuatiliakujua hatima ya kijana huyo, kwa kuwa ni suala lililoko wazi kwa sasa, kutokanana uwepo wa nyaraka zinazoonesha umri wake. Ofisa Ustawi wa Jamii Kata ya Bunju, Michael Mihayo, alisema jana kuwawamepata maagizo kutoka uongozi wa juu na tayari wamewasilisha ripoti ya upandewao kwa Kamishna wa Ustawi wa Jamii. Tayari tumeshawasilisha maelezo yetu kwa kamishna. Tunaendelea nataratibu nyingine za kiofisi kwa kadiri tunavyoelekezwa na wakuu wetu,alisema. Jumatatu wiki hii, Mihayo aliliambia gazeti hili kuwa Ofisi ya Ustawiwa Jamii iliamua kuchukua hatua baada ya kubaini Baraka alikamatwa akiwa naumri chini ya miaka 18, lakini alijumuishwa na watu wazima kinyume cha sheria. Mihayo alisema katika hatua za awali, walibaini hata ndugu zake ambaohawakuwapo Dar es Salaam hawakujua nini cha kufanya katika kufuatilia sualalake hadi hukumu ilipotolewa. Alisema baada ya kuamua kufuatilia, walibaini Baraka alizaliwa Januari24, 1997 na hadi anakamatwa alikuwa ameishi katika eneo hilo la Bunju kwa wikimoja, kisha kuingia katika mikono ya polisi kupitia msako uliofanywa alfajiriJulai 11, 2015. Mihayo alisema baada ya hukumu hiyo kutolewa ndipo walipopata vizuritaarifa zinazomhusu kijana huyo, kisha kufuatilia taarifa zake na kubaini kuwandugu zake wako Kigoma. Alisema walipoomba nyaraka za kuzaliwa wake, ikiwemo kadi ya klinikina cheti cha kuzaliwa, walibaini kulikuwa na tatizo katika mawasiliano nautetezi tangu kukamatwa kwake. Mihayo alisema baada ya kupata nyaraka hizo, ambazo tayari wanazo,wamejiridhisha kuwa Baraka alikuwa mtoto kwa kuwa alikamatwa akiwa chini yaumri wa miaka 18. Alisema wanadhani polisi walitumia vibaya mamlaka yao na inaonekanawalitumia hasira. Mihayo alisema pamoja na kosa hilo, walibaini kuwa katika mwenendo wamashtaka, hakuna mtu aliyetoa ushahidi wa kuthibitisha kushuhudia ushiriki wakekatika tukio hilo, kwa kuwa wakati tukio hilo likitokea alikuwa akiuza dukaikiwa ni wiki moja tu tangu alipokabidhiwa kazi hiyo kwa ajili ya kumsaidiakujikimu. Kaka wa kijana huyo, Yoshua Selemani alisema pamoja na ugumuwaliokutana nao tangu kijana huyo alipokamatwa, walilazimika kuendelea namawasiliano wakiwa Kasulu, Kigoma, suala ambalo liliwawia vigumu kupata taarifaza mwenendo mzima wa kesi hiyo. Alisema ugumu huo ulitokana na ukweli kwamba hawakuweza kutoaushirikiano wa kutosha kwa kijana huyo kutokana na hali ngumu ya kiuchumiwaliyonayo, kwa kuwa wanategemea kilimo cha jembe la mkono kuendesha maishayao. Katika hukumu hiyo iliyotolewa Februari 22, mwaka huu, Hakimu MkaziMkuu, Thomas Simba aliwatia hatiani washtakiwa wanane katika shtaka la sita lakuchoma moto Kituo cha Polisi Bunju. Waliohukumiwa ni Yusuph Sugu 40, Juma Kozo 32, Rashid Liwima 29,Nkoko, Abuu Issa 36, Abraham Mninga 23, Veronica Ephraem 32 na RamadhanSaid 22. Walikuwa wanakabiliwa na makosa sita likiwamo la kuchoma moto kituohicho Julai 10, 2015, ambacho ni mali ya umma jambo ambalo ni kosa la kisheria.  <topic>: KITAIFA 